Chanels hovedkvarter ved Place Vendôme i Paris.
CHANEL N°5 Klassisk parfyme fra Chanel.
**Gabrielle «Coco» Bonheur Chanel** (født 19. august 1883 i Saumur, død 10. januar 1971 i Paris) var en fransk moteskaper som grunnla motehuset Chanel. Hun er mest kjent som skaperen av kjolen «den lille sorte» og parfymen *Chanel No. 5*. Chanel ble av magasinet The Times kåret til én av århundrets 100 viktigste og mest innflytelsesrike personligheter. I 2008 ble det produsert tre filmer samt en Tv-serie om henne.

Biografi
--------

Chanel selv sa hun var født i 1883 i Auvergne, men hun ble egentlig født i Saumur, i fattighuset hennes mor arbeidet i.[] Moren døde da Gabrielle bare var tolv år gammel. Som ung forsøkte hun seg som kabaretsangerinne i Paris. Gjennom å sy kostymer til kollegaene ved kabaretteateret utviklet Chanel seg både som syerske og designer.[]

Hun arbeidet som sykepleier i en kort periode under første verdenskrig.

Coco Chanels affære med en tysk offiser under andre verdenskrig resulterte i synkende popularitet og eksil i Sveits.[]

Karriere (1912-1971)
--------------------

Coco Chanel startet som hattedesigner, og åpnet den første hattebutikken i 1912. Coco Chanel byttet ut korsettet med komfort og dagligdags eleganse, og moten hennes inkluderte enkle dresser og kjoler, bukser til kvinner, smykker, parfyme og tekstiler.[]

Hun fikk sitt comeback i 1954 med sine første haute couture-kolleksjoner. Kvinnene fikk igjen sansen for den naturlige, hverdagslige stilen med den kjente Chanel-drakten.[]

Hun arbeidet stadig til sin død i 1971. Karl Lagerfeld hadde stillingen som sjefsdesigner hos Chanel fra 1983 frem til sin død i 2019.

Parfymen Chanel No. 5
---------------------

I 1922 introduserte Chanel en parfyme, Chanel No. 5, som fort ble populær- noe den er den dag i dag. Pierre Wertheimer ble hennes partner i parfymebusinessen i 1924, og det blir også sagt at han var hennes elsker.[] Wertheimer eide 70 % av firmaet; Coco Chanel fikk 10 % og hennes venn Bader 20 %. Wertheimer-slekten kontrollerer parfymefirmaet også i dag. Parfymens popularitet økte i USA etter at Marilyn Monroe sa at Chanel No. 5 var det eneste hun hadde på seg i sengen.

Kjennetegn
----------

Coco Chanel introduserte sin signaturcardigan i 1925 og «den lille sorte» året etter. Mesteparten av hennes design forandret seg lite fra år til år - og fra generasjon til generasjon.[] Typisk for Coco Chanel og hennes design er fargene svart, hvitt og beige. Hun var veldig glad i klassiske perler.[]

Sitater
-------

* «Fashion is not something that exists in dresses only. Fashion is in the sky, in the street, fashion has to do with ideas, the way we live, what is happening.»
* «I don’t do fashion. I am fashion.»

Referanser
----------

1. 1 2   Gemeinsame Normdatei, GND-ID 118520075, besøkt 16. oktober 2015[Hentet fra Wikidata]
2. 1 2   RKDartists, «Coco Chanel», RKD kunstner-ID 230936[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Munzinger Personen, Munzinger IBA 00000027888, besøkt 9. oktober 2017[Hentet fra Wikidata]
5. ↑   «Chanel, the Couturier, Dead in Paris»[Hentet fra Wikidata]
6. ↑   Genealogics[Hentet fra Wikidata]
7. ↑  *Stylecaster.com:* Chanel-sitater

Eksterne lenker
---------------

* Offisielt nettsted Rediger på Wikidata

* (en) Coco Chanel – kategori av bilder, video eller lyd på Commons Rediger på Wikidata
* (en) Coco Chanel på Internet Movie Database Rediger på Wikidata

* (sv) Coco Chanel i Svensk Filmdatabas Rediger på Wikidata

* (fr) Coco Chanel på Allociné Rediger på Wikidata

* (en) Coco Chanel på AllMovie Rediger på Wikidata

* (en) Coco Chanel hos The Movie Database Rediger på Wikidata
* (en) Coco Chanel hos The Peerage Rediger på Wikidata
* (en) Women's history: Coco Chanel Arkivert 19. august 2007 hos Wayback Machine.

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NDL **·** NKC **·** ICCU **·** BNE **·** CiNii
 |

Portal: Andre verdenskrig